CELEX: 32003D0017(01)
Language: el
Date: 2003-12-18 00:00:00
Title: 2004/43/ΕΚ: Απόφαση της Ευρωπαϊκής Κεντρικής Τράπεζας, της 18ης Δεκεμβρίου 2003, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ/2003/17)

Avis juridique important

|

32003D0017(01)

2004/43/ΕΚ: Απόφαση της Ευρωπαϊκής Κεντρικής Τράπεζας, της 18ης Δεκεμβρίου 2003, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ/2003/17)  

Επίσημη Εφημερίδα αριθ. L 009 της 15/01/2004 σ. 0027 - 0028

Απόφαση της Ευρωπαϊκής Κεντρικής Τράπεζαςτης 18ης Δεκεμβρίου 2003σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(ΕΚΤ/2003/17)(2004/43/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 29.3 και 29.4,τη συμβολή του γενικού συμβουλίου της Ευρωπαϊκής Κεντρικής Τράπεζας (ΕΚΤ), σύμφωνα με το άρθρο 47.2 τέταρτη περίπτωση του καταστατικού,Εκτιμώντας τα ακόλουθα:(1) Η απόφαση ΕΚΤ/1998/13, της 1ης Δεκεμβρίου 1998, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για το κεφάλαιο της Ευρωπαϊκής Κεντρικής Τράπεζας(1) καθόρισε, με ισχύ από 1ης Ιουνίου 1998, τις σταθμίσεις που αποδίδονται στις εθνικές κεντρικές τράπεζες (ΕθνΚΤ) στην κλείδα κατανομής για την εγγραφή στο κεφάλαιο της ΕΚΤ (στο εξής "σταθμίσεις στην κλείδα κατανομής" και "κλείδα κατανομής" αντίστοιχα).(2) Το άρθρο 29.3 του καταστατικού απαιτεί οι σταθμίσεις στην κλείδα κατανομής να αναπροσαρμόζονται ανά πενταετία μετά την ίδρυση του Ευρωπαϊκού Συστήματος Κεντρικών Τραπεζών, κατ' αναλογία με τις διατάξεις του άρθρου 29.1 του καταστατικού. Η προσαρμοσμένη κλείδα κατανομής αρχίζει να ισχύει από την πρώτη ημέρα του έτους που έπεται εκείνου εντός του οποίου πραγματοποιείται η αναπροσαρμογή.(3) Η Ευρωπαϊκή Επιτροπή έχει παράσχει στην ΕΚΤ τα στατιστικά στοιχεία που χρησιμοποιούνται για τον καθορισμό της προσαρμοσμένης κλείδας κατανομής, σύμφωνα με την απόφαση 2003/517/ΕΚ του Συμβουλίου, της 15ης Ιουλίου 2003, σχετικά με τα στατιστικά στοιχεία που χρησιμοποιούνται για την προσαρμογή της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας(2).(4) Τα καθαρά κέρδη ή οι (τυχόν) ζημίες της ΕΚΤ για το οικονομικό έτος 2003 θα πρέπει να κατανεμηθούν και να διανεμηθούν βάσει του άρθρου 33.1 στοιχείο β) και του άρθρου 33.2 του καταστατικού και σύμφωνα με τις ισχύουσες την 31η Δεκεμβρίου 2003 σταθμίσεις στην κλείδα κατανομής. Το ίδιο θα πρέπει να ισχύει και όσον αφορά την κατανομή του νομισματικού εισοδήματος των ΕθνΚΤ σύμφωνα με το άρθρο 32.1 του καταστατικού, τη διανομή του εισοδήματος που προκύπτει από το εκδοτικό προνόμιο της ΕΚΤ, την απόδοση των απαιτήσεων των ΕθνΚΤ που ισοδυναμούν προς τα μεταβιβασθέντα στην ΕΚΤ συναλλαγματικά διαθέσιμα και την απόδοση των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1ΣτρογγυλοποίησηΌταν η Ευρωπαϊκή Επιτροπή παρέχει αναθεωρημένα στατιστικά στοιχεία που χρησιμοποιούνται για την προσαρμογή της κλείδας κατανομής, και τα αριθμητικά στοιχεία δεν συμπληρώνουν αθροιζόμενα το 100 %, η διαφορά αντισταθμίζεται ως εξής: i) εάν το σύνολο είναι μικρότερο από το 100 %, με την προσθήκη 0,0001 της εκατοστιαίας μονάδας στο (στα) μικρότερο(-α) μερίδιο(-α) συμμετοχής, κατά αύξουσα σειρά, έως ότου επιτευχθεί ακριβώς το 100 %, ή ii) εάν το σύνολο είναι μεγαλύτερο από το 100 %, με την αφαίρεση 0,0001 της εκατοστιαίας μονάδας από το (τα) μεγαλύτερο(-α) μερίδιο(-α) συμμετοχής, κατά φθίνουσα σειρά, έως ότου επιτευχθεί ακριβώς το 100 %.Άρθρο 2Σταθμίσεις στην κλείδα κατανομήςΗ στάθμιση που αποδίδεται σε κάθε ΕθνΚΤ στην κλείδα κατανομής που περιγράφεται στο άρθρο 29 του καταστατικού έχει ως εξής, με ισχύ από 1ης Ιανουαρίου 2004:>ΘΕΣΗ ΠΙΝΑΚΑ>Άρθρο 3Τελικές και μεταβατικές διατάξεις1. H απόφαση ΕΚΤ/1998/13 καταργείται από την 1η Ιανουαρίου 2004.2. Τα καθαρά κέρδη ή οι (τυχόν) ζημίες της ΕΚΤ, το νομισματικό εισόδημα των ΕθνΚΤ, το εισόδημα που προκύπτει από το εκδοτικό προνόμιο της ΕΚΤ, η απόδοση των απαιτήσεων των ΕθνΚΤ που ισοδυναμούν προς τα μεταβιβασθέντα στην ΕΚΤ συναλλαγματικά διαθέσιμα και η απόδοση των υπολοίπων εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ, όσον αφορά το οικονομικό έτος 2003 κατανέμονται και διανέμονται σύμφωνα με τις ισχύουσες στις 31 Δεκεμβρίου 2003 σταθμίσεις στην κλείδα κατανομής.3. Η παρούσα απόφαση αρχίζει να ισχύει στις 19 Δεκεμβρίου 2003.4. Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.Φρανκφούρτη επί Μάιν, 18 Δεκεμβρίου 2003.Για τo διοικητικό συμβoύλιo της ΕΚΤJean-Claude Trichet(1) ΕΕ L 125 της 19.5.1999, σ. 33.(2) ΕΕ L 181 της 19.7.2003, σ. 43.